Rafał Brzozowski

Rafał Brzozowski (født 8. juni 1981 i Warszawa i Polen) er en polsk sanger, tv-programleder og tidigere bryter. Han var en av programlederne for Junior Eurovision Song Contest 2020 i Warszawa, og han har ledet programmer som The Name of the Tune og den polske versjonen av Lykkehjulet. Han representerte Polen i Eurovision Song Contest 2021 med sangen «The Ride».

Bakgrunn 

Brzozowski startet sin musikalske karriere i 2012, da han deltok i den polske utgaven av The Voice. Kort tid etter slapp han debutsingelen «Tak blisko» (så nært), og han fulgte opp med debutalbumet med samme navn. I 2014 kom oppfølgeralbumet Mój czas (min tid). Parallelt med musikkarrieren har han etablert seg som programleder for underholdningsshow på polsk fjernsyn. Han blant annet programleder for Junior Eurovision Song Contest 2020, som ble sendt fra Warszawa.

I 2021 besluttet den polske allmennkringkasteren TVP at han skulle få representere landet i Eurovision Song Contest 2021 i Rotterdam i Nederland. Han deltok med sangen «The Ride» i semfinale 2 torsdag 20. mai, men kvalifiserte seg ikke til finalen.

Brzozowskis to største lidenskaper er idrett og luftfart. Han vant en bronsemedalje i bryting i det polske akademimesterskapet. Han er privatflyger og jobber for å ta flysertifikat i luftakrobatikk.

Diskografi

Album 

 2012 – Tak blisko
 2014 – Mój czas
 2014 – Na święta
 2015 – Borysewicz & Brzozowski (med Jan Borysewicz)
 2016 – Moje serce to jest muzyk, czyli polskie standardy

Singler 

 2012 – «Tak blisko»
 2012 – «Katrina» (feat. Liber)
 2012 – «Gdy śliczna Panna»
 2013 – «Za mały świat»
 2013 – «Nie mam nic»
 2013 – «Za chwilę przyjdą święta»
 2014 – «Magiczne słowa»
 2014 – «Świat jest nasz»
 2014 – «Linia czasu»
 2015 – «Kto»
 2015 – «Jeden tydzień»
 2015 – «Słowa na otarcie łez» (med Jan Borysewicz)
 2016 – «Zaczekaj – tyle kłamstw co prawd»
 2017 – «Sky Over Europe»
 2017 – «Już wiem»
 2020 – «Gentleman»
 2021 – «The Ride»

Referanser

Eksterne lenker 
 
 
 

Deltakere i Eurovision Song Contest 2021
Polske sangere
Polsk musikk
Programledere for Junior Eurovision Song Contest